钦定古今图书集成/明伦汇编/家范典/第011卷 > 《尔雅》 > 《释亲》
## 钦定古今图书集成/明伦汇编/家范典/第011卷 > 《尔雅》 > 《释亲》

父为考，母为妣。

〈注〉《礼记》曰：“生曰父母，死曰考妣。”今世学者从之。案《尚书》曰：“大伤厥考心，事厥考，厥长聪，听祖考之彝训，如丧考妣。”《公羊传》曰：“惠公者何？隐之考也。仲子者何？桓之母也。”《苍颉篇》曰：“考妣延年。”明此非死生之异称矣，犹今谓兄为昆，妹为媦，即是此例也。